# name
Pere Miquel Carbonell. Cròniques d'Espanya. 2 volums. Edició a cura d'Agustí Alcoberro (Els Nostres Clàssics), Barcelona, Barcino, 1997

# metadata.dc.description.abstract[].value
Les Cròniques d'Espanya de Pere Miguel Carbonell van ésser publicades per primera vegada l'any 1547; des d'aleshores no disposàvem de cap altra edició que permetés de posar a l'abast del lector modern aquesta obra, fonamental per a la comprensió del període de transició de l'Edat Mitjana a la Moderna en el camp de la historiografia. Les Cròniques no només són importants pel que fa al gènere i al corrent en què s'emmarquen, sinó també perquè són l'obra més destacada en llengua catalana de Pere Miguel Carbonell, arguments, aquests, que justifiquen sobradament la labor d'Agustí Alcoberro en la seva tesi doctoral, ara publicada.L'estudi introductori a la crònica ocupa part del primer volum: Alcoberro el disposa en introducció i cinc capítols: el primer, dedicat a la figura de Pere Miguel Carbonell i a la seva obra; el segon, a l'estudi de la crònica; el tercer, a l'historiador en el seu context cultural; el quart, a repassar els estudis sobre l'autor i l'obra; i finalment el cinquè, als criteris d'edició. La resta del primer volum i la totalitat del segon són dedicats a l'edició crítica de les Cròniques,que Alcoberro transcriu completes amb l'excepció de la Crònica de Pere el Cerimoniós (ff. fn5)a [C2) de l'edició de 1547), per considerar-la, pel fet d'ésser la primera edició coneguda d'aquest text, mereixedora d'un estudi a part.

# metadata.dc.publisher[].value
Institut d'Estudis Catalans - Facultat de Teologia de Catalunya

# metadata.dc.relation.ispartof[].value
Arxiu de Textos Catalans Antics, 1998, num. 17, p. 647-651

# metadata.dc.rights[].value
cc-by-nc-nd (c) Institut d'Estudis Catalans - Facultat de Teologia de Catalunya, 1998

# metadata.dc.source[].value
Articles publicats en revistes (Filologia Catalana i Lingüística General)

# metadata.dc.title[].value
Pere Miquel Carbonell. Cròniques d'Espanya. 2 volums. Edició a cura d'Agustí Alcoberro (Els Nostres Clàssics), Barcelona, Barcino, 1997